ประกาศเทศบาลตำบลพันดอนประกาศเทศบาลตำบลพันดอนเรื่องโครงสร้างการจัดองค์กร อำนาจหน้าที่การดำเนินงานของเทศบาลตำบลพันดอน[๑] เพื่อให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ที่จะให้ประชาชนรับข้อมูลข่าวสารเกี่ยวกับการดำเนินงานของเทศบาลตำบลพันดอนได้ถูกต้องเทศบาลตำบลพันดอน จึงได้จัดทำประกาศโครงสร้างการจัดองค์กร อำนาจหน้าที่การดำเนินงานของเทศบาลตำบลพันดอน ดังนี้ก.โครงสร้างการจัดองค์กรและอำนาจหน้าที่การดำเนินงาน๑) ฝ่ายสภาเทศบาล ได้แก่ ประธานสภาเทศบาลรองประธานสภาเทศบาลและสมาชิกสภาเทศบาลที่มาจากการเลือกตั้ง ทำหน้าที่ตรวจสอบควบคุมเสนอข้อคิดเห็นในการปฏิบัติงานของฝ่ายบริหารและพิจารณาตราเทศบัญญัติเทศบาล๒) ฝ่ายบริหาร ได้แก่ นายเทศมนตรี เทศมนตรีทำหน้าที่สั่งการและควบคุมการปฏิบัติงานของพนักงานและลูกจ้าง ซึ่งประกอบด้วยปลัดเทศบาล รองปลัดเทศบาล เป็นผู้บังคับบัญชาหน่วยงานแบ่งเป็น ๘ หน่วยงาน ดังนี้๒.๑) สำนักปลัดเทศบาลมีหัวหน้าสำนักปลัดเทศบาลเป็นผู้บังคับบัญชา แบ่งส่วนราชการภายในออกเป็น ๔ ฝ่ายได้แก่๒.๑.๑) ฝ่ายธุรการมีหน้าที่รับผิดชอบเกี่ยวกับงานธุรการและงานสารบรรณ งานเลขานุการสภาเทศบาลงานเลขานุการผู้บริหาร และงานราชพิธีและรัฐพิธี๒.๑.๒) ฝ่ายอำนวยการมีหน้าที่รับผิดชอบเกี่ยวกับงานการเจ้าหน้าที่ งานจัดการเลือกตั้งงานส่งเสริมการท่องเที่ยว๒.๑.๓) ฝ่ายปกครองมีหน้าที่รับผิดชอบเกี่ยวกับงานทะเบียนราษฎรและงานบัตรประจำตัวประชาชน๒.๑.๔) ฝ่ายป้องกันและรักษาความสงบมีหน้าที่รับผิดชอบเกี่ยวกับงานรักษาความสงบและงานป้องกันและบรรเทาสาธารณภัย๒.๒) กองวิชาการและแผนงานมีผู้อำนวยการกองวิชาการและแผนงาน (นักบริหารงานทั่วไป) เป็นผู้บังคับบัญชาแบ่งส่วนราชการภายในออกเป็น ๔ ฝ่าย ได้แก่๒.๒.๑) ฝ่ายบริหารงานทั่วไปมีหน้าที่รับผิดชอบเกี่ยวกับงานธุรการและงานสารบรรณ๒.๒.๒) ฝ่ายแผนและงบประมาณมีหน้าที่รับผิดชอบเกี่ยวกับงานวิเคราะห์นโยบายและแผน และงานจัดทำงบประมาณ๒.๒.๓) ฝ่ายบริการและเผยแพร่วิชาการมีหน้าที่รับผิดชอบเกี่ยวกับงานบริการและเผยแพร่วิชาการและงานบริการข้อมูลข่าวสารท้องถิ่น๒.๒.๔) ฝ่ายนิติการมีหน้าที่รับผิดชอบเกี่ยวกับงานรับเรื่องราวร้องทุกข์ และงานตราเทศบัญญัติงานนิติกรรมและสัญญา๒.๓) กองคลัง มีผู้อำนวยการกองคลัง(นักบริหารงานคลัง) เป็นผู้บังคับบัญชา แบ่งส่วนราชการภายในออกเป็น ๔ ฝ่าย ได้แก่๒.๓.๑) ฝ่ายบริหารงานทั่วไปมีหน้าที่รับผิดชอบงานธุรการและงานสารบรรณ๒.๓.๒) ฝ่ายบริหารงานคลังมีหน้าที่รับผิดชอบงานพัสดุและทรัพย์สิน งานการเงินและบัญชี งานทะเบียนการคลังและงานสถิติการคลัง๒.๓.๓) ฝ่ายพัฒนารายได้มีหน้าที่รับผิดชอบเกี่ยวกับงานพัฒนารายได้ งานผลประโยชน์และกิจการพาณิชย์๒.๓.๔) ฝ่ายแผนที่ภาษีและทะเบียนทรัพย์สินมีหน้าที่รับผิดชอบงานแผนที่ภาษีและทะเบียนทรัพย์สิน งานบริการข้อมูลแผนที่ภาษีและทะเบียนทรัพย์สิน๒.๔) กองช่าง มีผู้อำนวยการกองช่าง(นักบริหารงานช่าง) เป็นผู้บังคับบัญชา แบ่งส่วนราชการภายในออกเป็น ๔ ฝ่าย ได้แก่๒.๔.๑) ฝ่ายบริหารงานทั่วไป มีหน้าที่รับผิดชอบเกี่ยวกับงานธุรการและสารบรรณ๒.๔.๒) ฝ่ายแบบแผนและก่อสร้างมีหน้าที่รับผิดชอบเกี่ยวกับงานวิศวกรรม งานสถาปัตยกรรม และงานผังเมือง๒.๔.๓) ฝ่ายโยธามีหน้าที่รับผิดชอบเกี่ยวกับงานสาธารณประโยชน์ งานสวนสาธารณะงานศูนย์เครื่องจักรกล งานจัดสถานที่และการไฟฟ้าสาธารณะ๒.๔.๔) ฝ่ายช่างสุขาภิบาลมีหน้าที่รับผิดชอบเกี่ยวกับงานกำจัดสิ่งปฏิกูลและมูลฝอยงานควบคุมและตรวจบำบัดน้ำเสีย๒.๕) กองสาธารณสุขและสิ่งแวดล้อมมีผู้อำนวยการกองสาธารณสุขและสิ่งแวดล้อม (นักบริหารงานสาธารณสุข)เป็นผู้บังคับบัญชา แบ่งส่วนราชการภายในออกเป็น ๓ ฝ่าย ได้แก่๒.๕.๑) ฝ่ายบริหารงานทั่วไปมีหน้าที่รับผิดชอบเกี่ยวกับงานธุรการและงานสารบรรณ๒.๕.๒) ฝ่ายบริหารงานสาธารณสุขมีหน้าที่รับผิดชอบเกี่ยวกับงานสุขาภิบาลและอนามัยสิ่งแวดล้อม งานวางแผนสาธารณสุขงานศูนย์บริการสาธารณสุข งานรักษาความสะอาด๒.๕.๓) ฝ่ายบริการสาธารณสุขมีหน้าที่รับผิดชอบเกี่ยวกับงานเผยแพร่และฝึกอบรม งานส่งเสริมสุขภาพงานป้องกันและควบคุมโรคติดต่อ งานสัตวแพทย์๒.๖) กองการศึกษา มีผู้อำนวยการกองการศึกษา(นักบริหารงานการศึกษา) เป็นผู้บังคับบัญชา แบ่งส่วนราชการภายในออกเป็น ๓ ฝ่ายได้แก่๒.๖.๑) ฝ่ายแผนงานและโครงสร้างมีหน้าที่รับผิดชอบเกี่ยวกับงานแผนและโครงการ งานระบบสารสนเทศ งานงบประมาณงานธุรการ๒.๖.๒) ฝ่ายบริหารการศึกษามีหน้าที่รับผิดชอบเกี่ยวกับงานการเจ้าหน้าที่ งานวางแผนบุคคลและทะเบียนประวัติงานการศึกษาปฐมวัย งานโรงเรียน งานกิจกรรมนักเรียน งานส่งเสริมคุณภาพและหลักสูตรและงานพัฒนาสื่อเทคโนโลยีและนวัตกรรมทางการศึกษา๒.๖.๓) ฝ่ายส่งเสริมการศึกษา ศาสนาและวัฒนธรรมมีหน้าที่เกี่ยวกับงานการศึกษานอกระบบและตามอัธยาศัย งานฝึกอบรมและส่งเสริมอาชีพงานห้องสมุด พิพิธภัณฑ์ และเครือข่ายทางการศึกษา งานกิจการเด็กและเยาวชนงานกีฬาและนันทนาการ งานกิจการศาสนาและส่งเสริมประเพณี ศิลปวัฒนธรรม๒.๗) กองสวัสดิการและสังคมมีผู้อำนวยการสวัสดิการและสังคม (นักบริหารงานสวัสดิการสังคม) เป็นผู้บังคับบัญชาแบ่งส่วนราชการภายในออกเป็น ๔ ฝ่าย ได้แก่๒.๗.๑) ฝ่ายบริหารทั่วไปมีหน้าที่รับผิดชอบเกี่ยวกับงานธุรการและสารบรรณ๒.๗.๒) ฝ่ายสังคมสงเคราะห์มีหน้าที่รับผิดชอบเกี่ยวกับงานสังคมสงเคราะห์ และงานส่งเสริมสวัสดิการสังคม๒.๗.๓) ฝ่ายพัฒนาชุมชนมีหน้าที่รับผิดชอบเกี่ยวกับงานพัฒนาชุมชนและงานชุมชนเมือง๒.๗.๔) ฝ่ายสวัสดิการเด็กและเยาวชนมีหน้าที่รับผิดชอบเกี่ยวกับงานสวัสดิการเด็กและเยาวชน๒.๘) หน่วยตรวจสอบภายในมีเจ้าหน้าที่ตรวจสอบภายใน เป็นผู้บังคับบัญชามีหน้าที่รับผิดชอบเกี่ยวกับการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายในพ.ศ. ๒๕๔๔ข. อำนาจหน้าที่(๑) รักษาความสงบเรียบร้อยของประชาชน(๒) ให้มีและบำรุงรักษาทางบกและทางน้ำรักษาความสะอาดของถนนหรือทางเดินและที่สาธารณะ รวมทั้งกำจัดขยะมูลฝอยและสิ่งปฏิกูลบำรุงทางระบายน้ำ(๓) ป้องกันและระงับโรคติดต่อให้มีเครื่องมือเครื่องใช้ในการดับเพลิง(๔) ให้ราษฎรได้รับการอบรม(๕) ให้มีโรงฆ่าสัตว์ ให้มีตลาด(๖) ให้มีสุสานและฌาปนสถาน(๗) บำรุงและส่งเสริมการทำมาหากินของราษฎร(๘) ให้มีและบำรุงที่ทำการพิทักษ์รักษาคนไข้(๙) ให้มีและบำรุงการไฟฟ้าหรือแสงสว่าง(๑๐)ให้มีการดำเนินกิจการโรงรับจำนำหรือสถานสินเชื่อท้องถิ่น(๑๑)ให้มีและบำรุงสถานที่สำหรับการกีฬาและพลศึกษา(๑๒) ให้มีและบำรุงสวนสาธารณะ สวนสัตว์และสถานที่พักผ่อนหย่อนใจ(๑๓) เทศพาณิชย์(๑๔)หน้าที่อื่นตามคำสั่งกระทรวงมหาดไทยหรือกฎหมายบัญญัติไว้เป็นหน้าที่ของเทศบาล(๑๕) ดำเนินการเกี่ยวกับราชการของเทศบาลและประสานราชการกับกระทรวงทบวง กรม และหน่วยงานอื่น ๆค.สถานที่ติดต่อเพื่อขอรับข้อมูลข่าวสารราชการเทศบาลตำบลพันดอน- ฝ่ายธุรการ สำนักปลัดเทศบาล เทศบาลตำบลพันดอนหมู่ ๑๕ ตำบลพันดอน อำเภอกุมภวาปี จังหวัดอุดรธานี ๔๑๓๗๐ โทร. ๐๔๒๒๐-๐๗๔๒-๓ต่อ ๑๐๗ หรือ ๐๔๒๓๓-๑๖๒๑ประกาศณ วันที่ ๑๕ มกราคม พ.ศ. ๒๕๔๗ธีรพันธุ์ ชูดำปลัดเทศบาลปฏิบัติหน้าที่นายกเทศมนตรีตำบลพันดอนวัชศักดิ์/พิมพ์๒๑ตุลาคม ๒๕๕๑[๑]ราชกิจจานุเบกษา เล่ม ๑๒๑/ตอนพิเศษ ๑ ง/หน้า ๓๔/๘ มกราคม ๒๕๔๗